# 4a etapa del Tour de França de 2020

La 4a etapa del Tour de França de 2020 es va disputar dimarts 1 de setembre de 2020 entre Sisteron i l'estació d'esquí d'Orcières Merlette, sobre una distància de 157 quilòmetres.

## Recorregut

Els ciclistes van iniciar l'etapa a Sisteron, la ciutat a on havien arribat el dia anterior, amb una primera secció plana d'uns 60 quilòmetres, abans que el recorregut es tornes més dur. A partir d'aleshores, en els gairebé 100 quilòmetres restants, van haver superar 5 ascensions: el col du Festre (de 7,6 km al 5,3%), la côte de Corps (de 2,2 km al 6,3%), la côte de l'Aullagnier (3 km a les 6, 4%), la côte de Saint-Léger-les-Mélèzes (2,8 km al 6,8%) i per acabar, l'ascens a l'estació d'esquí d'Orcières-Merlette (7,1 km al 6,7%) classificada de primera categoria, on estava situada la línia de meta.

## Desenvolupament de l'etapa

De seguida que comença l'etapa 6 ciclistes formen una escapada: Tiesj Benoot, Alexis Vuillermoz, Krists Neilands, Nils Politt, Quentin Pacher i Mathieu Burgaudeau. L'escapada roda a bon ritme amb relleus constants de tots els seus integrants. Cap a la meitat de l'etapa els escapats arriben a assolir més de 4 minuts d'avantatge sobre el gran grup. El Jumbo-Visma pren el control del gran grup i comença a apropar-se als escapats. L'escapa arriba a l'esprint intermedi, on s'imposa Nils Politt per davant de Mathieu Burgaudeau, Tiesj Benoot, Quentin Pacher, Alexis Vuillermoz i Krists Neilands. Al gran grup, Sam Bennett s'imposa a Michael Morkov i Matteo Trentin, empatant a punts amb Peter Sagan a la classificació per punts.
Després de coronar la primera ascensió al col du Festre, de tercera categoria, Nils Politt, que es un gran baixador, agafa avantatge sobre la resta d'escapats, fet que obliga a la resta d'escapats a incrementar el ritme per tractar d'atrapar-lo, fet que té lloc uns quilòmetres més tard. Després de superar la segona ascensió del dia, Alexis Vuillermoz i Quentin Pacher atacan i deixen enrere la resta de companys d'escapada, fet que obliga a Nils Politt, a encapçalar el grup perseguidor, pensant en les opcions del seu company d'equip Krists Neilands. Per darrere, el Jumbo-Visma imposa un ritme elevat i va retallant la distància amb el grup davanter. Els 6 escapats, de nou junts, superen la tercera ascensió del dia i en el descens Tiesj Benoot pateix una caiguda. Poc abans del quart ascens, cedeix Politt i poc després Burgaudeau, deixant en solitari a Vuillermoz, Pacher i Neilands, que ataca al principi de la quarta ascensió coronant el cim en solitari amb 1'30'' sobre el gran grup, que es segueix apropant als escapats. Finalment a menys de 10 quilòmetres de la línia de meta, el gran grup atrapa Vuillermoz i Parchar i posteriorment a Neilands, al principi de l'última ascensió del dia. A menys de 5 quilòmetres ataca Pierre Rolland, que es neutralitzat poc després. El gran grup, amb tots els favorits de la classificació general, liderat pel Jumbo-Visma imposa un ritme molt elevat per impedir qualsevol atac. A 600 metres de meta, Guillaume Martin intentat la victòria d'etapa. El campió eslovè Primož Roglič i la resta de favorits responen a l'atac i la victòria es disputa a l'esprint, amb victòria per Roglič, seguit del seu compatriota Tadej Pogačar i del francès Guillaume Martin. De la resta de favorits, Emanuel Buchmann i Enric Mas concedeixen 9 segons, Richard Carapaz, Daniel Martinez i el campió colombià Sergio Higuita 28 segons, i el suís Marc Hirschi 38 segons.
La classificació per punts la lideren Sam Bennett i Peter Sagan amb els mateixos punts, però aquest últim va mantenir el mallot verd gràcies a estar millor situat a la Classificació general. Julian Alaphilippe va conservar el mallot groc, 4 segons per davant de Simon Yates, 7 per sobre Primož Roglič, 11 per sobre del nou millor jove Tadej Pogačar, 13 per sobre Guillaume Martin i 17 d'un grup d'11 ciclistes.

## Resultats de l'etapa
### Classificació de l'etapa

Font: ProCyclingStats :

### Punts obtinguts

Esprint intermedi Veynes (km 51,5) :
| | Ciclista | Pais | Equip | Segons |
| 1 | Nils Politt | Alemanya | Israel Start-Up Nation | 20 |
| 2 | Mathieu Burgaudeau | França | Total Direct Énergie | 17 |
| 3 | Tiesj Benoot | Bèlgica | Team Sunweb | 15 |
| 4 | Quentin Pacher | França | B&B Hotels-Vital Concept p/b KTM | 13 |
| 5 | Alexis Vuillermoz | França | AG2R La Mondiale | 11 |
| 6 | Krists Neilands | Letònia | Israel Start-Up Nation | 10 |
| 7 | Sam Bennett | Irlanda | Deceuninck-Quick Step | 9 |
| 8 | Michael Mørkøv | Dinamarca | Deceuninck-Quick Step | 8 |
| 9 | Matteo Trentin | Itàlia | CCC | 7 |
| 10 | Bryan Coquard | França | B&B Hotels-Vital Concept p/b KTM | 6 |
| 11 | Giacomo Nizzolo | Itàlia | NTT Pro Cycling | 5 |
| 12 | Peter Sagan | Eslovàquia | Bora-Hansgrohe | 4 |
| 13 | Alexander Kristoff | Noruega | UAE Team Emirates | 3 |
| 14 | Niccolò Bonifazio | Itàlia | Total Direct Énergie | 2 |
| 15 | Maximilian Walscheid | Alemanya | NTT Pro Cycling | 1 |
Línia d'arribada Orcières - Merlette (km 160,5) :
| | Ciclista | Pais | Equip | Segons |
| 1 | Primož Roglič | Eslovènia | Team Jumbo-Visma | 30 |
| 2 | Tadej Pogačar | Eslovènia | UAE Team Emirates | 25 |
| 3 | Guillaume Martin | França | Cofidis | 22 |
| 4 | Nairo Quintana | Colòmbia | Arkéa-Samsic | 19 |
| 5 | Julian Alaphilippe | França | Deceuninck-Quick Step | 17 |
| 6 | Miguel Ángel López | Colòmbia | Astana Pro Team | 15 |
| 7 | Egan Bernal | Colòmbia | Ineos Grenadiers | 13 |
| 8 | Thibaut Pinot | França | Groupama-FDJ | 11 |
| 9 | Mikel Landa | Espanya | Bahrain-McLaren | 9 |
| 10 | Adam Yates | Regne Unit | Mitchelton-Scott | 7 |
| 11 | Tom Dumoulin | Països Baixos | Jumbo-Visma | 6 |
| 12 | Esteban Chaves | Colòmbia | Mitchelton-Scott | 5 |
| 13 | Bauke Mollema | Països Baixos | Trek-Segafredo | 4 |
| 14 | Richie Porte | Austràlia | Trek-Segafredo | 3 |
| 15 | Rigoberto Urán | Colòmbia | EF Pro Cycling | 2 |

### Bonificacions

Línia d'arribada :
| | Ciclista | Pais | Equip | Segons |
| 1 | Primož Roglič | Eslovènia | Team Jumbo-Visma | 10 |
| 2 | Tadej Pogačar | Eslovènia | UAE Team Emirates | 6 |
| 3 | Guillaume Martin | França | Cofidis | 4 |

### Ports puntuables

Col du Festre (km 67,5) 3a categoria (7,6 km al 5,3%) :
| | Ciclista | Pais | Equip | Segons |
| 1 | Quentin Pacher | França | B&B Hotels-Vital Concept p/b KTM | 2 |
| 2 | Nils Politt | Alemanya | Israel Start-Up Nation | 1 |
Côte de Corps (km 97,5) 4a categoria (2,2 km al 6,3%) :
| | Ciclista | Pais | Equip | Segons |
| 1 | Quentin Pacher | França | B&B Hotels-Vital Concept p/b KTM | 1 |
Côte de l'Aullagnier (km 125,5) 3a categoria (3,0 km al 6,4%) :
| | Ciclista | Pais | Equip | Segons |
| 1 | Quentin Pacher | França | B&B Hotels-Vital Concept p/b KTM | 2 |
| 2 | Nils Politt | Alemanya | Israel Start-Up Nation | 1 |
Côte de Saint-Léger-les-Mélèzes (km 141,5) 3a categoria (2,8 km al 6,8%) :
| | Ciclista | Pais | Equip | Segons |
| 1 | Krists Neilands | Letònia | Israel Start-Up Nation | 2 |
| 2 | Quentin Pacher | França | B&B Hotels-Vital Concept p/b KTM | 1 |
Estació d'esquí d'Orcières Merlette 1850 (km 160,5) 1a categoria (7,1 km al 6,7%) :
| | Ciclista | Pais | Equip | Segons |
| 1 | Primož Roglič | Eslovènia | Team Jumbo-Visma | 10 |
| 2 | Tadej Pogačar | Eslovènia | UAE Team Emirates | 8 |
| 3 | Guillaume Martin | França | Cofidis | 6 |
| 4 | Nairo Quintana | Colòmbia | Arkéa-Samsic | 4 |
| 5 | Julian Alaphilippe | França | Deceuninck-Quick Step | 2 |
| 6 | Miguel Ángel López | Colòmbia | Astana Pro Team | 1 |

### Premi de la combativitat

* Krists Neilands (Israel Start-Up Nation)

## Classificacions al final de l'etapa
### Classificació general

Font: ProCyclingStats :

### Classificació per equips
## Abandons

* Sense cap abandó.

## Referències

* 1 2 «Recorrido de la Etapa 4» (en castellà). letour.fr, 01-08-2020. [Consulta: 3 setembre 2020].
* 1 2 3 «Tour de Francia, etapa 4: Victoria de Roglic» (en castellà). El Mundo Deportivo, 01-09-2020. [Consulta: 3 setembre 2020].
* 1 2 «CLASIFICACIONES 2020 AL FINAL DE LA ETAPA 4» (en castellà). letour.fr, 01-09-2020. [Consulta: 3 setembre 2020].